open-index/open-wikipedia-markdown huggingface dataset:
किशन पटनायक

**किशन पटनायक** (30 जुन 1930 &ndash; 27 सितंबर 2004) भारत के प्रखर समाजवादी चिन्तक, लेखक एवं राजनेता थे। वह राममनोहर लोहिया के शिष्य थे और उन्होंने समाजवादी जन परिषद की स्थापना की थी। वो सामयिक वार्ता के संपादक भी रहे।

## बाहरी कड़ियाँ
* किसान आन्दोलन : दशा और दिशा (गूगल पुस्तक ; लेखक - किशन पटनायक)
* भारतीय राजनीति पर एक दृष्टि (गूगल पुस्तक ; लेखक - किशन पटनायक)
* विकल्पहीन नहीं है दुनिया (गूगल पुस्तक ; लेखक - किशन पटनायक)

## सन्दर्भ

श्रेणी:समाजवाद
श्रेणी:राजनीतिज्ञ
चांदी का वरक़

**वरक़** चांदी अथवा शयोजक मांसर्कसे बना एक पतरा (पर्ण) है और भारत और पड़ोसी देशों जैसे कि पाकिस्तान, नेपाल, बांग्लादेश आदि में इसका उपयोग मिठाईयों और व्यंजनों को सजाने के लिए किया जाता है। चांदी को खाया जा सकता है हालांकि, यह पूर्णतया स्वादविहीन होती है। चांदी तत्व का एक बड़ी मात्रा में सेवन अर्जीरिया का कारण बन सकता है, लेकिन वर्क में इसकी बहुत ही कम मात्रा होने के कारण इसे शरीर के लिए हानिकारक नहीं माना जाता।
 
वरक़ बनाने के लिए चांदी को पीट पीट कर एक चादर में ढाला जाता है और इसकी मोटाई मात्र कुछ माइक्रोमीटर ही रह जाती है। इसे सहेजने के लिए इसे कागज की परतों के बीच रखा जाता है और इसे उपयोग से पहले इन कागजों मे से निकाला जाता है। यह बहुत ही नाज़ुक होता है और छूने पर छोटे छोटे टुकड़ों में टूट जाता है। 

शाकाहारी लोगों का दावा है कि, क्योंकि वरक़ बनाने के लिए चांदी को पशुओं की अति लचीली आंतों के बीच रख कर पीटा जाता है और इन आंतों का कुछ हिस्सा इस वर्क का भी हिस्सा बन जाता है इसलिए, वरक़ एक तरह से एक मांसाहारी उत्पाद है।

## चित्र

File:Chum chums.jpg
File:Coconut Barfi with dry fruits.jpg
File:Diwali sweets India 2009.jpg
File:Indian Sweets Vark.jpg


## सन्दर्भ

* PracticallyEdible.com
श्रेणी:भारतीय मिठाइयाँ
श्रेणी:पाकिस्तानी मिठाइयाँ
श्रेणी:नेपाली मिठाइयाँ
श्रेणी:खाद्य सामग्री
श्रेणी:सोना
श्रेणी:चाँदी
सेमर

right|thumb|200px|कापोक का वृक्ष
**सीबा पेन्ट्रांड्रा** (Ceiba pentandra) एक पेड़ है जो मूलतः मेक्सिको, केन्द्रीय अमेरिका, कैरेबियन एवं पश्चिमी अफ्रीका का वृक्ष है। इसको प्रायः **कापोक** (Kapok) नाम से जानते हैं। इससे प्राप्त रूई भी कापोक कहलाती है। इसे 'जावा कॉटन' और 'सिल्क कॉटन' भी कहते हैं। माया मिथकों में यह पवित्र प्रतीक है।

## छबि दीर्घा

Image:Kapok leaves I IMG 5949.jpg|सेमल की पत्तियाँ (कोलकाता में)
Image:Kapok Fruit I IMG 3839.jpg|सेमर का फल (कोलकाता)
Image:Kapok bark I IMG 2556.jpg|सेमर की छाल (कोलकाता)
Image:Ceiba_pentandra_MS4104.JPG| जड़ें (Buttress roots)
Image:Ceiba_pentandra_cortex_hg.jpg|Cortex
Image:Ceiba_pentandra_fruit_out_hg.jpg|फल
Image:Bombax LalBagh.JPG|सबसे बड़ा ज्ञात सेमर का नमूना (बंगलुरू)


श्रेणी:वृक्ष
छन्नूलाल मिश्र

[right|thumb|300px|पण्डित छन्नूलाल मिश्र प्रस्तुति देते हुए ([पुणे, १७ जुलाई २००९)]]
**पंडित छन्नूलाल मिश्र** (जन्म ३ अगस्त १९३६ -- २ अक्टूबर २०२५) भारतीय शास्त्रीय गायक हैं। उत्तर प्रदेश केआज़मगढ़ ज़िले में जन्मे मिश्र की कर्मभूमि बनारस रहा है और ये किराना घराना और बनारस घराना की गायकी के प्रतिनिधि कलाकार हैं। इन्हें कला के क्षेत्र में भारत सरकार द्वारा सन 2020 में पद्म विभूषण से सम्मानित किया गया था।

## आरंभिक जीवन
छन्नूलाल मिश्र का जन्म 3 अगस्त 1936 को उत्तर प्रदेश के आजमगढ़ जिले के हरिहरपुर में हुआ था। उनके दादा, गुदई महाराज शांता प्रसाद एक प्रसिद्ध तबला वादक थे। छन्नूलाल मिश्र ने छह वर्ष की आयु में ही अपने पिता बद्री प्रसाद मिश्र से संगीत की बारीकियां सीखी। छन्नूलाल मिश्रा को नौ साल की उम्र में उनके पहले गुरू उस्ताद गनी अली साहब ने खयाल सिखाया। 

उन्होंने पहले अपने पिता, बद्री प्रसाद मिश्र के साथ संगीत सीखा और तब किराना घराने के 'उस्ताद अब्दुल गनी खान' ने उन्हें शिक्षित किया। उसके बाद ठाकुर जयदेव सिंह ने उन्हें प्रशिक्षित किया।

## गायकी
वे ठुमरी के लब्धप्रतिष्ठ गायक हैं। वे किराना घराना और बनारस गायकी के मुख्‍य गायक हैं। उन्‍हें खयाल, ठुमरी, भजन, दादरा, कजरी और चैती के लिए जाना जाता है। उनकी सांगीतिक शिक्षा मुजफ्फरपुर में हुई। चतुर्भुज स्थान में एक कोठरी में रह कर संगीत साधना करते थे। वे किराना व बनारस दोनों घराने से जुड़े सधे हुए कुशल गायक हैं।    

यहां उनकी साधना को कोई खास मुकाम नहीं मिला। अपनी उपेक्षा से विवश होकर करीब 4 दशक पूर्व वाराणसी चले गए।  

वहां जाकर अपनी संगीत साधना की धार को और तेज किया। पं. छन्नूलाल मिश्र किराना व बनारस घराने के मिश्रित ठुमरी गायक हैं।  

वे खयाल, ठुमरी, भजन, दादरा, कजरी और चैती गायकी के लिए भी प्रसिद्ध रहे हैं। 

## पुरस्कार एवं सम्मान
* वर्ष 2000 में संगीत नाटक अकादमी पुरस्कार

* वर्ष 2010 में पद्मभूषण,

* वर्ष 2020 में पद्म विभूषण, 

* छन्नूलाल मिश्रा आल इंडिया रेडियो और दूरदर्शन में शीर्ष ग्रेड कलाकार रह चुके है।  

* आप संस्कृति मंत्रालय (उत्तर-केंद्रीय) सरकार के सदस्य भी हैं। 

## सन्दर्भ

श्रेणी:संगीतकार
श्रेणी:जीवित लोग
श्रेणी:1936 में जन्मे लोग
श्रेणी:आज़मगढ़ के महत्वपूर्ण व्यक्तित्व
श्रेणी:1927 में जन्मे लोग
छबीलेराम नागर

**छबीलेराम नागर**, 'राजा' उपाधिधारी गुजराती ब्राह्मण योद्धा जो पहले सुल्तान अज़ीमुश्शान के राज्य में तहसील का अधिकारी था। तत्पश्चात् कड़ा जहानाबाद का फौजदार नियुक्त हुआ। मुहम्मद फर्रुखसियर की ओर से जहाँदारशाह के विरुद्ध लड़ा। विजयी होने दीवानी मिली। अपनी योग्यता के कारण कुछ दिन के बाद इसे राजधानी की सूबेदारी मिली और फिर इलाहाबाद का सूबेदार बना दिया गया। सन्  1719 ई. में यह मर गया।

श्रेणी:इतिहास
छिन्दविन नदी

**छिंदविन** (बर्मी भाषा : ချင်းတွင်းမြစ်) उत्तरी वर्मा के सांगइंग मंडल (Division) में बहने वाली नदी है, जो इरावदी की मुख्य सहायक है। यह लगभग 885 किलोमीटर लंबी है। छिंदविन नदी तनाई (Tanai), ताबान (Tawan) और तारून (Taron) नदियों के मिलने से बनी है। किंतु इनमें से कौन मुख्य धारा है, यह संदेहास्पद है।

इन नदियों के स्रोत हूकांग (Hukawug) घाटी के पार्श्ववर्ती पहाड़ों में हैं। मिंजिन नगर के निकट छिंदविन पूर्ववाहिनी हो जाती है, परंतु कुछ ही दूर बाद पुन: दक्षिण-पूर्व की ओर बहने लगती हैं और गानी, अलोन तथा मोनिवा नामक नगरों से होती हुई इरावदी में मिल जाती है। मुहाने से लगभग 322 किलोमीटर दूर किंडार नगर के पास तक नदी वर्ष भर नौपरिवहनीय रहती है ओर बाढ़ की अवस्था में नौकाएँ 209 किलोमीटर ऊपर होमालिन नगर तक चलती हैं।

## इन्हें भी देखें
* छिंदविन (म्यांमार का जिला)

## सन्दर्भ

श्रेणी:म्यान्मार
श्रेणी:बर्मा की नदियाँ
श्रेणी:नदी
छुईखदान

**छुईखदान** (Chhuikhadan) भारत के छत्तीसगढ़ राज्य के खैरागढ़-छुईखदान-गंडई ज़िले में स्थित एक शहर और जिला है यह जिले का उप-मुख्यालय भी है।

## इतिहास
छुईखदान मध्य प्रदेश का भूतपूर्व राज्य था; इसका क्षेत्रफल 154 वर्ग मील था। यह आधा भूभाग घने जंगलों और आधा भूभाग उपजाऊ मैदान हैं। छुईखदान शहर नगर और जिला प्रधान कार्यालय है। यह दक्षिण-पूर्व रेलवे के राजनांदगाँव स्टेशन से 31 मील है। कोदो यहाँ की प्रमुख उपज है। गेहूँ एवं धान भी होते हैं। यहाँ कई स्कूल एवं अस्पताल हैं। यहाँ छुई मिट्टी (एक प्रकार की सफेद मिट्टी) की खदानें मिलने के कारण इसका नाम छुईखदान पड़ा।

## जलवायु
भारत के इस भाग में अप्रैल के मध्य से जून के मध्य तक तेज़ गर्मी होती है। इन दो महीनों के अलावा, जलवायु आम तौर पर सुखद रहता है। छुईखदान में प्रति वर्ष लगभग 925 मिलीमीटर औसत वर्षा होती है। सर्दियों में, न्यूनतम तापमान 12-13 ℃ तक गिर जाता है।

## जनसांख्यिकी

## सैक्षणिक संस्थान
*पण्डित श्री देवी प्रसाद जी चौबे शासकीय महाविद्यालय, गंडई,
*रानी दुर्गावती शासकीय महाविद्यालय, साल्हेवारा,
*वीरांगना अवंती बाई शासकीय महाविद्यालय, छुईखदान ,
*रानी अवंती बाई लोधी कृषि महाविद्यालय एवम अनुसंधान केंद्र छुईखदान ,
*शासकीय औद्योगिक प्रशिक्षण संस्थान छुईखदान 
*रानी रश्मि देवी सिंह शासकीय महाविद्यालय, खैरागढ़

## परिवहन
निकटवर्ती रेलवे स्टेशन,राजनांदगाँव, डोंगरगढ़, और दुर्ग, क्रमशः छुईखदान से 52, 64 और 67 किलोमीटर दूर हैं। विशाखापट्टनम, मुंबई, पुणे, अहमदाबाद, हावड़ा, भुवनेश्वर, चेन्नई, त्रिवेंद्रम, अमृतसर और नई दिल्ली के लिए सीधी रेलगाड़ियाँ इन रेलवे स्टेशनों से उपलब्ध हैं, जो हावड़ा-मुंबई के मुख्य रेलमार्ग पर नागपुर से होकर जाती हैं। छुईखदान राज्य की राजधानी रायपुर से तीन घंटे की यात्रा पर है। रायपुर और नागपुर हवाई अड्डे क्रमशः 112 और 237 किलोमीटर की दूरी पर हैं।

## इन्हें भी देखें
* छुईखदान रियासत
* खैरागढ़-छुईखदान-गंडई
* साल्हेवारा

## सन्दर्भ

श्रेणी:राजनांदगाँव ज़िला
श्रेणी:छत्तीसगढ़ के नगर
श्रेणी:राजनांदगाँव ज़िले के नगर
उत्पादक गैस

प्रगती
अंगूठाकार|उत्पाद्क गैस्
अंगूठाकार|उत्पादक गैस
**उत्पादक गैस** (Producer gas) का उपयोग उद्योग धंधों में दिन दिन बढ़ रहा है। भट्ठे और भट्ठियों, विशेषत: लोहे और इस्पात तथा काँच की भट्ठियों, भभकों और गैस इंजनों को गरम करने में उत्पादक गैस का ही आजकल व्यवहार होता है।

कोयले के उत्तापदीप्त तल पर भाप और वायु के मिश्रण के प्रवाह से उत्पादक गैस बनती है। इसमें कार्बन मोनोक्साइड, हाइड्रोजन, नाइट्रोजन, कार्बन डाइ-आक्साइड और मेथेन रहते हैं। 

गैस में थोड़ा, आयतन में 0.10 से 0.15 प्रति शत तक, हाइड्रोजन सल्फाइड रहता है। प्रति टन कोयले से प्राप्त होनेवाली गैस की मात्रा कोयले की राख और जल पर निर्भर करती है। ऐंथ्रेसाइट से अधिक गैस प्राप्त होती है, पर उसका कलरीमान कम होता है।

गैस जनित्र में बनती है। जनित्र अचल अयांत्रिक, अचल अर्धयांत्रिक अथवा यांत्रिक होते हैं। भाप बायलर में अथवा अन्य प्रकार के वाष्पकों आदि में बनती है। अच्छी गैस के लिय ईंधन का ताप कम से कम 1000 डिग्री सें. रहना चाहिए। जनित्र में कई मंडल होते हैं जिनका ताप ए॰ सा नहीं रहता। ए॰ मंडल में राख रहती है। इसे "राख मंडल" कहते हैं। दूसरे मंडल में आक्सीकरण होता है, जिसे "आक्सीकरण मंडल", तीसरे मंडल में अवकरण होता है, जिसे "अवकरण मंडल" और चौथे मंडल में आसवन होता है, जिसे "आसवन मंडल" कहते हैं।

उत्पादक गैस के लिये कच्चा कोयला अच्छा होता है, पर कोक और कोयले की इष्टका भी कहीं कहीं प्रयुक्त होती है। कोयला ए॰ विस्तार का, 2.5 इंच या 1.25 इंच का टुकड़ा अच्छा होता है, पर इससे छोटे विस्तार से भी काम चल सकता है। धूल की मात्रा थोड़ी रह सकती है। कोयले में जल और वाष्पशील अंश कम तथा राख की मात्रा 10 प्रति शत से कम रहनी चाहिए। राख 1,200 डिग्री सें. से कम ताप पर पिघलनेवाली न होनी चाहिए। गंधक ए॰ से दो प्रति शत रह सकता है।

## इन्हें भी देखें
* गैसनिर्माण

## बाहरी कड़ियाँ
* Paxman Suction Gas Producers

श्रेणी:गैसें
श्रेणी:ईन्धन
दीनदयाल शोध संस्थान

**दीनदयाल शोध संस्थान** नानाजी देशमुख द्वारा स्थापित एक ग्रामीण विकास संस्था है। इसकी स्थापना सन् १९७२ में की गयी थी। इसका मुख्यालय दिल्ली में है। इसका मुख्य उद्देश्य दीनदयाल उपाध्याय के विचारों को फलीभूत करना है।

इसके द्वारा सबसे पहले उत्तर प्रदेश के गोण्डा जिले के जयप्रभा ग्राम में सन् १९७८ में कार्य आरम्भ किया गया। गोंडा में कार्य की सफलता के बाद इसे अन्य राज्यों बिहार, मध्यप्रदेश (चित्रकूट), महाराष्ट्र आदि में इसका प्रसार किया गया।

संस्थान के दिल्ली मुख्यालय में बहुत सी गतिविधियाँ चलायी जाती हैं। वहाँ एक पुस्तकालय है, संदर्भ प्रभाग है। वे लोग राष्ट्रीय महत्व के विषयों पर कार्यशालायें आयोजित करते हैं। विद्यार्थियों के लिये स्पर्धाएँ आयोजित की जातीं हैं। भविष्य में सम्यक प्रौद्योगिकी अनुसंधान केन्द्र खोलने की योजना है। 

## बाहरी कड़ियाँ
* सामाजिक नव रचना की कर्मभूमि: चित्रकूट (भारतीय पक्ष)
* दीनदयाल शोध संस्थान के सफलता की कहानी

श्रेणी:अशासकीय संस्थाएँ
श्रेणी:संघ परिवार
राजा जगत सिंह

**राजा जगसिंह**, राजा बासू का बेटा था। सर्वप्रथम यह एक छोटे से मंसब के साथ बंगाल में नियुक्त हुआ। जब इसके भाई सूरजमल ने, जो दक्षिण का शासक नियत था, विद्रोह किया तब बादशाह जहाँगीर ने जगतसिंह को बंगाल से बुलाकर उसका मंसब एकहजारी 500 सवार का करके और अन्य बहुत सी वस्तुएँ देकर उसे सूरजमल का दमन करने के लिए नियत राजा विक्रमाजीत सुंदरदास की सहायता के लिये भेजा। जहाँगीर के राज्य के अंत में इसका मंसब तीनहजारी 1000 सवार तक पहुँचा था। शाहजहाँ के शासन में यही मंसब रहा। बादशाही सेना के कश्मीर से लौटने पर इसे बंगश की थानेदारी और खंगार जाति के विद्रोहियों का दमन करने के लिये नियुक्त किया गया।

शाहजहाँ के शासन के 10वें वर्ष यह उस पद से हटा दिया गया और काबुल का सहायक सरदार बनाया गया। जलाल तारीकी के पुत्र करीमदाद को इसने बड़ी चतुराई से गिरफ्तार करवाया था। बताते हैं कि जलाल तारीकी इस्लाम धर्म का विरोधी था। 11वें वर्ष इसे जमींदावर दुर्ग पर अधिकार करने के लिए भेजा गया। बड़ी वीरता दिखाकर इसने दुर्ग पर प्रभुत्व प्राप्त कर लिया। 12वें वर्ष यह लौटकर आया। इसे पुरस्कार मिला और यह बंगश का फौजदार नियुक्त किया गया। 14वें वर्ष काँगड़ा की तराई में इसके पुत्र राजरूप को फौजदार नियत किया गया और इसने पर्वतीय राजाओं से भेंट लेने की आज्ञा बादशाह से प्राप्त कर ली। किंतु इसी समय इसके मन में विद्रोह की भावना जगी। इसके लिए बादशाह ने खानजहाँ बारहा सर्द्वद खाँ जफरजंग और असालत खाँ के अधीन सेनाएँ भेजीं और सुल्तान मुरादबख्श को पीछे से भेजा।

जगतसिंह ने अपने अधीनस्थ मदफनूरगढ़ ओर तारागढ़ आदि दुर्गों को बचाने के लिए जमकर युद्ध किया। विजय होती न देखकर खानजहाँ को मनाकर शाहजादे के पास आया। शाहजादे ने इस शर्त पर कि मऊ और तारागढ़ ध्वस्त कर दिए जाएँगे, इसे क्षमा कर दिए।

बादशाह ने अपनी दयालुता से इसे दंड नहीं दिया और इसका मंसब वही रहने दिया।

उसी वर्ष यह दाराशिकोह के साथ कंधार पहुँचकर किलात दुर्ग का प्रध्यक्ष बना। 1645 ई. में शाहजहाँ ने अमीर-उल-उमरा अलीमर्दान खाँ को शाहजादा मुरादबख्श के साथ बदख्शाँ विजय के लिए नियुक्त किया। उसमें भी इसने अपनी विलक्षण चतुराई का परिचय दिया। तत्पश्चात् यह पेशावर पहुँचकर सन् 1645 ई. (1055 हि.) में मर गया।

श्रेणी:भारत का इतिहास
जगद्वंधु शर्मा

**जगद्वंधु शर्मा**, संस्कृत के प्रसिद्ध बंगाली पंडित थे। इन्होंने "अरेबियन नाइट्स" की प्रथम पचास कहानियों का पद्यानुवाद मूल अरबी से संस्कृत भाषा में "आख्यामिनी" नाम से किया था।

श्रेणी:संस्कृत साहित्यकार
जगमोहिनी सम्प्रदाय

**जगमोहिनी संप्रदाय**, पूर्वी बंगाल का एक संप्रदाय। इसका नाम जगमोहन गोस्वामी के नाम पर पड़ा जो इसके प्रवर्तक माने जाते हैं। इस संप्रदाय के लोग निर्गुण उपासक हैं। गुरु की पूजा इनकी उपासना का मुख्य अंग है। इसके दो भेद- गृही और उदासीन हैं। किंतु इसका कोई धर्मग्रंथ उपलब्ध नहीं है।

श्रेणी:धर्म
साद जगलुल

**जगलुल साद** (१८६० - १९२७) , मिस्र का राजनीतिज्ञ। 1860 में गरबिया प्रांत में जन्म। अलअजहर विश्वविद्यालय में शिक्षा पाई। 1882 में अहमद अरबी के विद्रोह में साथ देने के लिए गिरफ्तार हुआ किंतु शीघ्र ही छोड़ दिया गया और 1884 में वकालत करने लगा। 1893 में न्यायाधीश नियुक्त हुआ। 1906 में जन-निर्देश-मंत्री और 1910 में न्यायमंत्री बना। खेदीब अब्बास हालिमी पाशा पर स्वयं लगाए दोष सिद्ध न कर पाने के कारण उसे त्यागपत्र देना पड़ा। पश्चात् इसने ब्रिटिश विरोधी नीति प्रदर्शित की और वह मिस्त्र के राष्ट्रीयतावादी दल का नेता बन गया। प्रथम विश्वयुद्ध के पश्चात् उसने मिस्र की स्वतंत्रता का आंदोलन छेड़ दिया। फलत: 1919 में निष्कासि होकर माल्टा गया। 1921 में वह पुन: काहिरा लौट आया। गिरफ्तार करके वह अदन, वहाँ से सेशेलस और बाद में जिब्राल्टर भेजा गया। 1923 में उसे मिस्र लौटने की आज्ञा मिल गई और जनवरी, 1924 में जब राष्ट्रीयतावादी दल की सरकार बनी, तब वह मिस्र का प्रधानमंत्री बना, किंतु आँग्लमिस्त्रो-सूडान के गवर्नर जनरल सर ली स्टैक की हत्या होने पर उसे प्रधानमंत्री का पद त्यागना पड़ा। तत्पश्चात् वह प्रतिनिधि सदन का अध्यक्ष हो गया। 23 अगस्त 1927 को काहिरा में उसका देहांत हो गया।

श्रेणी:मिस्र के राजनेता
जलकाक

thumb|जलकाक या पनकौवा
**जलकाक** (Cormorant) या **पनकौआ** पक्षियों में बक गण (Order Ciconiformes) के जलकाक कुल (Family Phalacrocoracidae) का प्रसिद्ध पक्षी है जिसकी कई जातियाँ सारे संसार में पाई जाती हैं। इस कुल के पक्षियों का रंग काला, चोंच लंबी, टाँगें छोटी और उँगलियाँ ज़ालपाद होती है। ये अपना अधिक समय पानी में ही बिताते हैं और पानी के भीतर मछलियों की तरह तैर लेते हैं। ये सब मछलीखोर पक्षी हैं।

जलकाक का दूसरा नाम पनकौआ भी है। इसकी एक छोटी जाति भी होती है जो छोटा पनकौआ (Little cormorant) कही जाती हैं। कद की छोटाई के अलावा इन दोनों में कोई भेद नहीं है।

तीसरी जाति के पक्षी बानवर (Darter) कहे जाते हैं। पूर्वोक्त दोनों जातियों से इनकी चोंच अवश्य भिन्न होती है, लेकिन इसके अतिरिक्त इनके रहन सहन, स्वभाव, तथा भोजन आदि में कोई भेद नहीं है। पनकौओं की चोंच जहाँ आगे की ओर थोड़ी मुड़ी रहती है, वहीं बानवर की चोंच सीधी पतली और नुकीली रहती है।

पनकौए 10- 12 इंच लंबे पक्षी हैं जिनके नर और मादा एक ही जैसे होते हैं। ये या तो किसी जलाशय में मछलियाँ पकड़ते रहते हैं या पानी के किनारे या किसी ठूँठ पर डैने फैलाए बैठे अपने पंख सुखाते रहते हैं। इनका जोड़ा बाँधने का समय जुलाई है, जब ये सैकड़ों की संख्या में इकट्ठे होकर अपने बड़े बड़े गिरोह बना लेते हैं। इनका गरोह एक ही जगह मिलकर घोंसला बनाता है, जिसमें मादा 4-5 अंडे देती है। 

## बाहरी कड़ियाँ
* Cormorants (''Phalacracorax carbo'') in the British Isles
* Cormorant videos on the Internet Bird Collection
* 

श्रेणी:पक्षी
जर्राह

**जर्राह**, शल्य चिकित्सक का अरबी पर्याय है। जर्राह शब्द का अरबी साहित्य में प्रयोग सर्वप्रथम 9वीं शताब्दी में मिलता है, तत्पश्चात् यह चिकित्सा शास्त्र में प्रयुक्त हुआ। उस समय तक समाज में शल्य चिकित्सक का स्थान निकृष्ट माना जाता था। इस्लाम की शिक्षा के अनुसार किसी मनुष्य या पशु की शारीरिक स्थिति में हस्तक्षेप नहीं किया जाना चाहिए। इब्न सीना और इब्न जुहर जैसे विख्यात चिकित्सक भी इस प्रणाली को निम्न कोटि का और विशेष पेशेवर जर्राहों और मुजब्बिलों (अस्थिचिकित्सक) का काम मानते थे। इब्न सोना ने अपनी "कानून" पुस्तक में "इल्म-अल-जर्राह" (शल्य चिकित्सा प्रणाली) पर विस्तार से लिखा है। अल-मजूसी ने अपनी "कामिल-अल-सीना" में इस प्रणाली की विशेष चर्चा की है। अल-कुफ की कृति अल-उम्दा-फि-सिनाअत-अल-जिराह अरबी शल्य चिकित्साशास्त्र में बहुत महत्व रखती है। पाश्चात्य संसार को आंशिक रूप से इस प्रणाली का परिचय देने का श्रेय अल-जहरावी की रचना किताब-अल-तशरीफ़ को है। मध्यकाल में अरब और यूरोप में शल्य चिकित्सा साथ साथ और पारस्परिक प्रभाव में विकसित हुई।

श्रेणी:चिकित्सा शास्त्र
बाल गंधाधर जांभेकर

**बाल गंगाधर जांभेकर** (मराठी: बाळ गंगाधरशास्त्री जांभेकर), (जन्म स. 20 फरवरी 1812; मृत्यु स. 17 मई  1846) मराठी पत्रकारिता के अग्रदूत थे। उन्होने 'दर्पण' नामक प्रथम मराठी पत्रिका आरम्भ की। उन्होंने इतिहास और गणित से संबंधित विषयों पर अनेक पुस्तकें लिखीं। रॉयल एशियाटिक सोसाइटी तथा जिऑग्राफिकल सोसाइटी में पढ़े गए शिलालेखों तथा ताम्रपत्रों से संबंधित उनके निबंध अत्यंत महत्वपूर्ण हैं। शिलालेखों की खोज के सिलसिले में जब वे कनकेश्वर गए थे, वही उन्हें लू लग गई। इसी में उनका देहावसान हुआ। सच्चे अर्थ में उन्होंने अपने कर्म में अपने जीवन का समर्पण किया था। ग्रहण से संबंधित वास्तविकता अपने भाषाणों में प्रकट करने तथा श्रीपती शेषाद्रि नामक ब्राह्मण को ईसाई धर्म से पुन: हिंदूधर्म में लेने के कारण वे जातिबहिष्कृत कर दिए गए थे। महाराष्ट्र के वे समाजसुधारक थे।

## जीवनी
बाल शास्त्री जांबेकर का जन्म राजापुर जिले के पोंबर्ले गाँव में हुआ था। उनके पिता अच्छे वैदिक थे। अध्यापकों में बापू छत्रे तथा बापू शास्त्री शुक्ल थे।

दादोबा पांडुरंग ने अपनी आत्मकथा में उनकी अद्भुत स्मरणशक्ति के संबंध में एक प्रसंग का उल्लेख किया है :

एक बार उन्होंने दो गोरे सिपाहियों को लड़ते हुए देखा। अदालत में उनको गवाह के रूप में उपस्थित होना पड़ा। यद्यपि उन्हें उस समय तक अंग्रेजी नहीं आती थी, उन्होंने केवल अपनी स्मरणशक्ति से उनके संभाषण को तथ्यत: उद्धृत किया। प्रो॰ आर्लिबार से उन्होंने गणित शास्त्र का ज्ञान प्राप्त किया। स. 1820 में अध्ययन की समाप्ति के बाद वे एल्फिंस्टन कॉलेज में अपने गुरु के सहायक के रूप में गणित के अध्यापक नियुक्त हुए। 1832 में वे अक्कलकोट के राजकुमार के अंग्रेजी के अध्यापक के रूप में भी रहे। इसी वर्ष भाऊ महाजन के सहयोग से उन्होंने "दर्पण" नामक अंग्रेजी मराठी साप्ताहिक चलाया। इसमें वे अंग्रेजी विभाग में लिखते थे। वे अनेक भाषाओं के पंडित थे। मराठी और संस्कृत के अतिरिक्त लैटिन, ग्रीक, इंग्लिश, फ्रेंच, फारसी, अरबी, हिंदी, बंगाली, गुजराती तथा कन्नड भाषाएँ उन्हें आती थीं। उनकी यह बहुमुखी योग्यता देखकर सरकार ने "जस्टिस ऑव दि पीस" के पद पर उनकी नियुक्ति की (1840)। इस नाते वे हाईकोर्ट में ग्रांड ज्यूरी का काम करते थे। 1842 से 1844 तक एज्युकेशनल इन्सपेक्टर तथा ट्रेनिंग कॉलेज के प्रिंसिपल के रूप में भी रहे। 1840 में "दिग्दर्शन" नाम की एक मासिक पत्रिका भी उन्होंने शुरू की। इसमें वे शास्त्रीय विषयों पर निबंध लिखते थे।

श्रेणी:मराठी
श्रेणी:भारतीय पत्रकार
टाँका लगाना

right|200px|thumb|एक प्रतिरोधक को टाँका लगाकर पीसीबी पर स्थापित किया गया है।
right|200px|thumb|सोल्डर
right|200px|thumb|सोल्डर किए हुए ताँबे के पाइप
**टाँका लगाना** (Soldering), झालना, या राँजना, धातु के दो टुकड़ों को जोड़ने की एक विधि है। अनेक मिश्रधातुएँ, जो जोड़ लगाने में काम आती हैं, "टाँका" या "झाल" कहलाती हैं। टाँका देने की क्रिया केवल यांत्रिक ही नहीं हैं, क्योंकि जोड़ी जानेवाली धातुओं से झाल मिल जाती है और परिणामस्वरूप कोई नई मिश्रधातु बन जाती है।

## परिचय
परिस्थितियों के अनुसार टाँके की रचना भिन्न-भिन्न होती है। उसे जोड़ी जानेवाली धातुओं की अपेक्षा अधिक गलनीय अवश्य होना चाहिए।

टाँके दो प्रकार के होते हैं : 
*(1) पक्का टाँका या पक्की रँजाई और 
*(2) कच्चा टाँका या कच्ची रँजाई।

**पक्का टाँका** वह है जो धातु के गरम (लाल) होने पर ही गलता है, अत: यह उन्हीं धातुओं को जोड़ने में काम आता है, जो इतना ताप सह सकें। यह दो प्रकार का होता है:

* **जस्ता टाँका** या **पीतल टाँका**, जो विभिन्न अनुपातों में ताँबा और जस्ता मिलाकर बनाया जाता है। यह लोहा, ताँबा, पीतल और गनमेटल जोड़ने के लिये प्रयुक्त होता है।

* **चाँदी का टाँका** विभिन्न अनुपातों में चाँदी और ताँबा या पीतल मिलाकर बनाया जाता है। जहाँ बारीकी और सफाई की आवश्यकता होती है, यही प्रयुक्त होता है। यह भी लोहा, इस्पात, पीतल और गनमेटल जोड़ने के काम आता है।

**कच्चा टाँका** वह है जो बहुत कम ताप पर गलता है और प्राय: सभी धातुएँ जोड़ने के काम आता है। विभिन्न अनुपातों में राँगा और सीसा मिलाकर कच्चा टाँका बनाया जाता है। कुछ बिस्मथ मिला देने से गलनांक और भी कम हो जाता है।

जोड़ी जानेवाली धातुओं का संपर्क में आनेवाला भाग बहुधा मैल या आक्साइड के आवरण से ढका होता है। अत: टाँका लगाते समय प्राय: कुछ रासायनिक पदार्थों का प्रयोग करना पड़ता है, जिनके बिना टाँका लगाना असंभव होता है। ये द्रावक (फ्लक्स) कहलाते हैं। पक्के टाँके में सुहागा काम आता है। कच्चे टाँके में विभिन्न धातुओं के लिये प्राय: सुहागा, नौसादर, यशद क्लोराइड, रेजिन, या चरबी का प्रयोग किया जाता है। 

## इन्हें भी देखें
* वेल्डन (Welding)
* ब्रेजिंग

## बाहरी कड़ियाँ
* Basic soldering guide
* Desoldering guide
* Soldering videos
* A short video explanation of how solder works
* RoHS directive 2002/95/EC - the restriction of the use of certain hazardous substances in electrical and electronic equipment

श्रेणी:टाँका लगाना
श्रेणी:इलेक्ट्रॉनिक उत्पादन
अर्नाल्ड ट्वानबी

प्रसिद्ध इतिहासकार और अर्नाल्ड ट्वानबी के भतीजे के लिये देखें - *[[जोज़फ अर्नाल्ड ट्वानबी]]*

----
right|thumb|300px|अर्नाल्ड ट्वानबी
**अर्नाल्ड ट्वानबी** (1852-1883) इंग्लैंड के आर्थिक इतिहासकार और सहृदय समाजसेवी थे। वे प्रसिद्ध शल्यचिकित्सक जोजफ ट्वानबी के द्वितीय पुत्र थे।

## परिचय
आरंभ में उनकी अभिलाषा सेना में भर्ती होने की थी, किंतु रुग्ण एवं निर्बल शरीर के करण उन्होंने वकालत की तैयारी प्रारंभ की। परंतु इस जीविका के लिये भी अपेक्षित शारीरिक श्रम उनके बूते का न था। अतएव उन्होंने आक्सफोर्ड विश्वविद्यालय में अर्थशास्त्र की उच्च शिक्षा ग्रहण की और वहीं 1878 ई. में बैलियेंल काॅलेज में शिक्षक पद पर नियुक्त हुए। यहाँ पर उन्होंने भारतीय लोकसेवा में भर्ती के इच्छुक छात्रों का अध्यापन बड़ी लगन और कुशलता के साथ किया। साथ ही वे आर्थिक इतिहास और इंग्लैंड की आर्थिक समस्याओं का गहन अध्ययन कर समाजसेवा का कार्य भी करने लगे। ट्वानबी ने व्याख्यानों द्वारा मजदूरों की स्थिति सुधारने के लिये सहकारी संस्थाओं के निर्माण, औद्योगिक संघों की स्थापना और राजकीय सहायता की आवश्यकता पर बल दिया। गरबों की उन्नति के लिये उन्होंने निर्धन कानून में सुधार की माँग की। 

त्वानबी सच्चे समाजसुधारक और व्यावहारिक सार्वजनिक कार्यकर्ता थे। गरीबों की वास्तविक स्थिति का पता लगाने के लिये उन्होंने लंदन के ह्वाइट चैपेल से व्यक्तिगत संपर्क स्थापित किया और वहाँ के पादरी कैनाँट बार्नेट के सहकार से दीन दु:खियों के कष्टनिवारण हेतु अनेक ठोस कदम उठाए। उनका कहना था कि चर्च को समाजसुधारक और जनसेवा-व्रत द्वारा ईसा मसीह के जनकल्याणकारी संदेश को व्यावहारिक रूप देकर ईसाई धर्म को सार्थक बनाना चाहिए। सार्वजनिक सेवा के उद्देश्य से उन्होंने घूम घूमकर भाषण दिए और उसमें अपने रुग्ण शरीर की परवाह न की। फलत: जनवरी 1884 में उनका स्वास्थ्य एकाएक गिर गया और 9 मार्च को विंबलडन में उनकी असामयिक मृत्यु हो गई। उनके अर्थशास्त्र पर दिए गए व्याख्यानों का प्रकाशन "दि इंडस्ट्रियल रिवोलूशन" (औद्योगिक क्रांति) नामक पुस्तक के रूप में 1884 में हुआ। उसी वर्ष उनकी पुण्य स्मृति में समाजसेवी संस्थाओं में अग्रणी "ट्वानबी हाल" की स्थापना भी हुई।

## सन्दर्भ

## बाहरी कड़ियाँ

* Alfred Marshall, "On Arnold Toynbee", ed. John K. Whitaker, *Marshall Studies Bulletin* 6 (1996): 45-48.
* SocioSite: Toynbee links

ट्वानबी, अर्नाल्ड
श्रेणी:इंग्लैंड के लोग
ट्रेंटन

**ट्रेंटन** (Trenton) संयुक्त राज्य अमेरिका के न्यूजर्सी राज्य की राजधानी तथा मुख्य नगर है। स्थिति : 400 15" उ0 अ0 तथा 740 41" पू0 दे0। यह नगर डेलावर नदी के पूर्वी तट पर, न्यूयॉर्क नगर से 96 किमी0 दक्षिण-पश्चिम में तथा फिलाडेल्फिया से 48 किमी0 उत्तर-पूर्व में राज्य के पश्चिमी मध्यवर्ती भाग में स्थित है। नगर समुद्रतल से 17.2 मीटर की ऊँचाई पर 20.2 वर्ग किमी0 के क्षेत्रफल में पठारी भाग पर फैला हुआ है।

राजनीतिक दृष्टि से उद्बुद्ध होने के अतिरिक्त यह नगर देश का बड़ा औद्योगिक तथा व्यावसायिक केंद्र भी है। यहाँ मिट्टी के बरतन, लोह उद्योग, बिजली के सामान, रबर, एसेबेस्टाँस की चादरें, ऊनी तथा सूती वस्त्र, प्लास्टिक की वस्तुएँ, रंग, बत्तियाँ, बल्ब आदि सामान बनाने के कारखाने हैं। यहाँ की औद्योगिक तथा व्यावसायिक शिक्षा संस्थाएँ बहुत ही महत्वपूर्ण हैं। प्रिंसटन विश्वविद्यालय यहाँ से 16 किमी0 की दूरी पर स्थित है। बहुसंख्यक अंग्रेजों के अतिरिक्त अन्य यूरोपीय निवासियों एवं नीग्रो लोगों की अधिकता है।

श्रेणी:यूएसए के शहर
दजला नदी

right|thumb|300px|टाइग्रिस-यूरोफ्रेटस नदी-घाटी
**दजला नदी**, जिसे **टाइग्रिस नदी** भी कहते हैं, तुर्की के तोरोस पर्वतों के दक्षिणपूर्वी भाग से निकलकर तुर्की तथा इराक़ में दक्षिण दक्षिण-पूर्व की ओर १,८४० किमी तक बहने के पश्चात् फ़ुरात नदी में कुराना नामक स्थान पर मिलती है। इस संगमस्थल से ये दोनों नदियाँ शौतिल अरब नाम से १९२ किमी दक्षिण पूर्व में बहकर फ़ारस की खाड़ी में गिरती हैं। दजला नदी अपने ऊपरी भाग में तीव्रगामी है, अत: इसे यहाँ केवल हलकी नावों द्वारा पार किया जाता है। इसके तट पर बसरा, बगदाद और मोसुल प्रमुख नगर स्थित हैं।

## इन्हें भी देखें
* फ़रात नदी

## बाहरी कड़ियाँ
* लिविअस.ऑर्ग: दजला नदी
* जल संसाधनों और अन्तर्राष्ट्रीय नियमों पर पुस्तक परिणाम शान्ति महल पुस्तकालय
* दजला और युफ़्रेत नदियाँ और इराक की पानी की ज़रूरतें

श्रेणी:विश्व की नदियाँ
श्रेणी:सीमावर्ती नदियाँ
वर्ण सिद्धान्त

रंगों को मिलाने तथा रंगों के मिलान से उत्पन्न दृष्य प्रभावों से सम्बन्धित व्यावहारिक मार्गदर्शन **वर्ण सिद्धान्त** (color theory) के अन्तर्गत आते हैं।दृश्य कला में, रंग सिद्धांत या रंग सिद्धांत रंग मिश्रण करने के लिए व्यावहारिक मार्गदर्शन का एक शरीर है और एक विशिष्ट रंग संयोजन के दृश्य प्रभाव हैं। रंग पहिया के आधार पर रंगों की परिभाषाएँ (या श्रेणियां) भी हैं: प्राथमिक रंग, द्वितीयक रंग और तृतीयक रंग। हालांकि रंग सिद्धांत सिद्धांत पहली बार लियोन बतिस्ता अल्बर्टी (सी। 1435) और लियोनार्डो दा विंची (सी। 1490) के लेखन में दिखाई दिए, "कोलॉरी सिद्धांत" की परंपरा 18 वीं शताब्दी में शुरू हुई, शुरू में एक पक्षपातपूर्ण विवाद पर। आइजैक न्यूटन के रंग सिद्धांत (ऑप्टिक्स, 1704) और प्राथमिक रंगों की प्रकृति। वहां से यह एक स्वतंत्र कलात्मक परंपरा के रूप में विकसित हुआ, जिसमें केवल सतही संदर्भ और विज्ञान का संदर्भ था।  

## कड़ियाँ

*Color Theory Tutorial by Worqx
*Handprint.com-a comprehensive site about color perception, color psychology, color theory, and color mixing
*Color Theory in Landscape Design
*The Dimensions of Colour - color theory for artists using digital/ traditional mediums
*Color Thesaurus World's Largest Database of Color Names

श्रेणी:रंग
श्रेणी:कला
*
अनिल माधव दवे

**अनिल माधव दवे** (६ जुलाई, १९५६ - १८ मई, २०१७) मध्य प्रदेश से भारतीय जनता पार्टी के राज्यसभा सदस्य तथा भारत सरकार में पर्यावरण, वन तथा जलवायु परिवर्तन राज्य मंत्री थे। इनका जन्म उज्जैन (बड़नगर) में हुआ था। इनके पिता माधव दवे थे और माता पुष्पा देवी थी।

## बाहरी कड़ियाँ
*अनिल माधव दवे
*अनिल माधव दवे : ऐसे मंत्री जिन्हे पर्यावरण की गहरी समझ थी

श्रेणी:मध्य प्रदेश के लोग
श्रेणी:मध्य प्रदेश की राजनीति
श्रेणी:भारतीय जनता पार्टी
श्रेणी:उज्जैन
श्रेणी:राज्यसभा सदस्य
श्रेणी:२०१७ में निधन
श्रेणी:मोदी मंत्रिमंडल
ऐरावत

thumb|ऐरावत
**ऐरावत** इंद्र का हाथी। समुद्रमंथन से प्राप्त 14 रत्नों में ऐरावत भी था। इसे शुक्लवर्ण और चार दाँतोवाला बताया गया है। रत्नों के बॅटवारे के समय इंद्र ने उक्त दिव्यगुणयुक्त हाथी को अपनी सवारी के लिए ले लिया था। इसलिए इसका इंद्रहस्ति अथवा इंद्रकुंजर नाम पड़ा। इसके अन्य नाम अभ्रमातंग, ऐरावण, अभ्रभूवल्लभ, श्वेतहस्ति, मल्लनाग, हस्तिमल्ल, सदादान, सुदामा, श्वेतकुंजर, गजाग्रणी तथा नागमल्ल हैं।

धृतराष्ट्र नामक नाग का पैतृक नाम भी ऐरावत था। कद्रुपुत्र नागों को भी ऐरावत नाम से पुकारा गया है। 'इरा' का अर्थ जल है, अत: इरावत (समुद्र) से उत्पन्न हाथी को ऐरावत नाम दिया गया है और परवर्ती भारतीय वाङ्मय में ऐरावत नाग (नाग के सर्प और हाथी दोनों अर्थ होते हैं) का संबंध इंद्र के हाथी ऐरावत से जोड़ लिया गया होगा।

## इन्हें भी देखें

* इरावती नदी

श्रेणी:पौराणिक पात्र
नरक

thumb|300px|यम की सभा, लगभग 1800
**नरक**, स्वर्ग का विलोमार्थक है। विश्व की प्राय: सभी जातियों और धर्मों की आदिम तथा प्राचीन मान्यता के अनुसार मरणोत्तर अधौलोक, स्थान या अवस्था जहाँ किसी देवता, देवदूत या राक्षस द्वारा अधर्मी, नास्तिक, पापी और अपराधी दुष्टात्माएँ दंडित होती हैं। 

## विभिन्न संस्कृतियों में नरक की कल्पना
सामान्यतः ठंडे देशों में नरक की कल्पना हिमाच्छादित लोक और गर्म देशों में अग्नितप्त लोक के रूप में मिलती है। इसकी स्थिति, संख्या, प्रकार और दंडयातना के संबंध में विविध कल्पनाएँ हैं। 

हिंदू नरक दक्षिण और पाताल के निम्नतल भाग में कल्पित है, जहाँ चित्रगुप्त की पुष्टि पर यमदेवता पापी को उसके अपराध के अनुसार 28 नरकों में से किन्हीं की यातना देने का निर्णय अपने दूतों को देते हैं। अथर्ववेद से भागवत पुराण तक आते आते नरकों की संख्या 50 करोड़ हो गई जिनमें 21, 28 या 40 मुख्य हैं। 

मुस्लिम नरक ('नरक (दोजख)' और 'जहन्नुम') विशाल अग्निपुंज के समान है और सातवें तबके में तहत-उल-शरी में स्थित है जहाँ मालिक नामक देवदूत के अनुशासन में 19 स्वीरों (जबानिया) या दूतों द्वारा ईश्वरी कृपा से वंचित गुनहगारों को धकेल दिया जाता है।

पारसी नरक (गाथा के अनुसार 'द्रूजो देमन', 'पहलवी' द्रूजोत्मन) उत्तर दिशा में स्थित अंधकार तथा दुर्गंधपूर्ण, आर्तनाद से मुखरित और असह्य शीतल है।

ईसाई नरक तिमिराच्छन्न बृहत्‌ गर्त, यंत्रणाभोग का कारागार, चिर प्रज्वलित अग्निलोक और अग्निसरोवर के रूप में वर्णित है।

इस प्रकार मुख्यतः दो ढंग के नरकों का उल्लेख मिलता है - शीतकर और दाहकर। बौद्धधर्म में इन दोनों प्रकार के नरकों की अलग अलग संख्याएँ क्रमश: आठ और सात हैं। विद्वानों का मत है कि आग्नेय नर की कल्पना ईसाई मूल की है किंतु इसे पूरी तरह सही नहीं कहा जा सकता।

नरक के स्वरूपों और परलोक में पापियों के प्रति दंड की धारणा का क्रमिक विकास हुआ है। भारतीय नरक कल्पना का इतिहास ऋग्वैदिक अथवा उससे भी प्राचीन हो सकता है। इसका क्रमिक विकास अथर्ववेद (1/11, 4/5/5, 5/3/11, 5/19, 8/2/24, 11/6/11, 18/3/3), वाजसनेय संहिता (30/5), शतपथ ब्राह्मण (6/2/3/27) और परवर्ती पुराण साहित्य (पद्म. अ. 34, पाताल खं. अ. 47; वि.पु. 2/6/7- 32; मार्क.पु. 19/3/39 ब्रह्म वै., प्रकृति खं., अ. 27- 28, भा.पु. 5/26/5) में हुआ है। इस क्रम में कठोपनिषद् तथा दर्शनशास्त्र में नरक और मृतात्मा के स्वरूप की दार्शनिक व्यख्याएँ भी हुई हैं। इसी प्रकार बाइबिल में आए अनके पदों के अंग्रेजी रूपांतर 'हेल' के अर्थ में ईसाई नरक की विभिन्न व्याख्याएँ प्राप्त होती हैं। यह पहले मुख्यत: ओल्ड टेस्टामेंट के 'शिऊन' शब्द का अंग्रेजी रूपांतर था जो प्राचीन यहूदी दृष्टिकोण के अनुसार मृतात्माओं का आवास है। फिर वही शब्द 'हेडेस' (Hedes) के लिए प्रयुक्त होने लगा। लेकिन इसका प्रयोग 'जेहेन्ना' के लिए सर्वाधिक होता है जिसका नामकरण हेनोम की घाटी के एक स्थान के नाम पर हुआ और बाद में 'भावीदंड' के लिए प्रसिद्ध हुआ। 'हेल' के संबंध में परंपरित मान्यता के विरुद्ध ईसाई धर्मसुधारकों के विचार कुछ दूसरे थे। मार्टिन लूथर का विचार था कि पापात्माएँ मृत्यु की स्थिति में अपनी नास्तिक और मलिन वृत्ति के कारण 'अंतिम दिन' के पूर्व तक पीड़ित होती हैं। नरक को व ईश्वर के उपदेशों और आस्तिकता से शून्य दूषित अंत: करण की संज्ञा देते हैं। इस प्रकार ईसाई नरक और नरकदंड की मान्यताओं का विकास स्वयंसिद्ध है। इसके अतिरिक्त नरकभोग की अवधि, परिमाण, यंत्रणा की प्रकृति आदि को लेकर भी पाश्चात्य तथा प्राच्य धर्मों में मतभेद है।

श्रेणी:धार्मिक शब्दावली
ईस्टर द्वीप

**ईस्टर द्वीप** (रापा नुई :Rapa Nui); (स्पैनिश: Isla de Pascua), दक्षिणपूर्व प्रशांत महासागर में पोलिनेशियाई त्रिकोण के सबसे दक्षिणपूर्व बिंदु पर स्थित एक पोलिनेशियाई द्वीप है। चिली के इस विशेष क्षेत्र का 1888 में चिली में विलय किया गया। ईस्टर द्वीप अपनी 887 मोवाई बड़ी मूर्तियां के लिए प्रसिद्ध है, जिन्हें प्राचीन रापानुई लोगों ने बनाया था। यह एक विश्व धरोहर स्थल है और द्वीप का अधिकतर भाग रापा नुई राष्ट्रीय उद्यान के अंतर्गत आता है। आधुनिक समय में द्वीप को संसाधनों के आवश्यकता से अधिक दोहन से होने वाली सांस्कृतिक और पर्यावरणीय हानि के एक जीवंत उदाहरण के तौर पर देखा जाता है, हालाँकि अब इस सिद्धांत को नृवंशविज्ञानियों और पुरातत्वविदों से कड़ी चुनौती मिल रही है, उनके मतानुसार यूरोपीय उपनिवेशकों द्वारा लाई गयी बीमारियां और दासव्यापार द्वारा सन 1800 के शतक दौरान मूलनिवासियों की संख्या में आई भयंकर कमी का, पर्यावरणीय गिरावट की तुलना में बहुत अधिक सामाजिक प्रभाव पड़ा और यूरोपीय उपनिवेशकों द्वारा अपने साथ लाये गये जानवरों, पहले चूहे और फिर भेड़ों की वजह से द्वीप की मूल वनस्पति को बहुत अधिक नुकसान हुआ और द्वीप 1930-1960 के बीच लगभग वनविहीन हो चला था। अंतर्निहित द्वीप का भूविज्ञान, विलुप्त ज्वालामुखियों में से एक है।


चित्र:Easter island and south america.jpg|ईस्टर द्वीप
चित्र:Orthographic projection centred over Easter Island.png | ग्लोब पर ईस्टर द्वीप
File:AhuTongariki.JPG | ईस्टर द्वीप की मूर्तियां
File:Baile de Isla de Pascua.jpg|पंख वेशभूषा के साथ ईस्टर द्वीप की पॉलीनेशिअन नतर्कियाँ


## सन्दर्भ

श्रेणी:प्रशान्त महासागर के द्वीप
ब्रेजिंग

right|thumb|300px|ब्रेजिंग करता एक कारीगर
**ब्रेजिंग** (Brazing), धातुओं को आपस में जोड़ने की एक प्रक्रिया है। इसमें भरने वाली धातु (filler metal) या मिश्रधातु को 450&nbsp;°C से अधिक गरम करके जोड़े जाने वाले दो या अधिक भागों के सटे भागों में स्थित रिक्त स्थानों में भर दिया जाता है। भरने की किया केशिका क्रिया (capillary action) द्वारा सम्पन्न होती है। 

## इन्हें भी देखें
* वेल्डिंग
* टाँका लगाना

## बाहरी कड़ियाँ
* The Brazing Guide
* The Brazing Book
* Brazing & Soldering Aluminum, Copper, Brass, etc.
* European Association for Brazing and Soldering
* Braze welding
* New Amorphous Brazing Foils for Exhaust Gas Application
* Brazing With (NiCoCr)-B-Si Amorphous Brazing Filler Metals: Alloys, Processing, Joint Structure, Properties, Applications
* Brazing Cemented Carbides: Specifics, Braze Optimization and Custom-Designed Amorphous Brazing Filler Metals
* Brazing with Amorphous Foil Preforms

श्रेणी:धातुओं का जोड़ना
चिली भूकंप 2010

**चिली भूकंप 2010** चिली के मौले क्षेत्र में समुद्र तट से दूर महसूस किया गया। यह भूकंप 27 फ़रवरी 2010 को स्थानीय समय के अनुसार, 6 बजकर 34 मिनट पर आया। रिक्टर पैमाने पर इसकी तीव्रता 8.8 मापी गई। ये झटके करीब तीस सेकेंड तक महसूस किए गए। जिन शहरों पर भूकंप का असर सबसे ज्यादा हुए उनमें तालकहुआनो, अरौको, लोटा, चिगुआयांटे, केनेट और सैन अंटोनियो शामिल हैं। राजधानी सांटियागो में भी तीव्र झटके महसूस किए गए। बुईनोस आयरेस, कोरडोबा, मेंडोजा और ला रिओजा सहित अर्जेटीना के कई शहरों में भूकंप के झटके महसूस किए गए। इस भूकंप के बाद 53 देशों में सुनामी की चेतावनी जारी की गई। चिली के वालपैरैसो में में 2.6 मीटर की तीव्रता वाले सुनामी रिकॉर्ड भी किए गए। चिली के राष्ट्रपति ने भूकंप को राष्ट्रीय आपदा घोषित कर दिया. उन्होंने इस भूकंप में कम से कम 708 लोगों के मारे जाने की पुष्टि कर दी. इसमें कई लोगों को लापता होने की भी खबर है।
भूकंप का अभिकेंद्र मौले क्षेत्र में समुद्र तट से दूर स्थित था।

## भौगोलिक स्थिति
चिली भूकंप नाजका प्लेट और दक्षिणी अमेरिकी प्लेट के मध्य आया। इस क्षेत्र में भूकंप का अपना इतिहास रहा है। इससे पहले 1960 में भूकंप आया था जिसमें करीब 2000 लोगों की मौत हो गई थी। 
### बाद की स्थिति
आरंभिक भूकंप के बीस मिनट पर 6.2 की तीव्रता वाले झटके महसूस किए गए। 5.4 और 5.6 तीव्रता वाले दो और झटके महसूस किए गए। एक मार्च के सबेरे तक यहां एक सौ से भी ज्यादा झटके महसूस किए गए जिनमें आठ झटकों की तीव्रता 6.0 से ज्यादा थी। 
आरंभिक झटके के नब्बे मिनट बाद 185 मीटर दूर 6.9 तीव्रता वाला एक झटका महसूस किए गया।
## सन्दर्भ
नृवंशविज्ञान

**नृवंशविज्ञान** (अंग्रेजी: Ethnography) एक गुणात्मक अनुसंधान विधि है जिसका प्रयोग अक्सर सामाजिक विज्ञान में विशेष रूप से मानवशास्त्र और समाजशास्त्र में किया जाता है। इसके अंतर्गत अक्सर मानव समाज/संस्कृतियों पर अनुभवजन्य आँकड़े जुटाने का कार्य किया जाता है। आँकड़ा संग्रह का कार्य अक्सर प्रतिभागी अवलोकन, साक्षात्कार, प्रश्नावली, आदि के माध्यम से किया जाता है। नृवंशविज्ञान लेखन के माध्यम से, अध्ययनित नृवंशी अर्थात् व्यक्ति की प्रकृति का वर्णन करता है।

## सन्दर्भ

*
सुहागा

300px|right|thumb|बोरेक्स का क्रिस्टल
**सुहागा** (Na2B4O7·10H2O ; संस्कृत: सुभग ; अंग्रेजी: Borax) टांकण (बोरॉन) का एक यौगिक, खनिज तथा बोरिक अम्ल का लवण है। इसे 'क्षारातु बोरेट', 'सोडियम टेट्राबोरेट', या 'डाईसोडियम टेट्राबोरेट' भी कहते हैं। प्राय: यह मुलायम सफेद पाउडर के रूप में मिलता है जो पानी में आसानी से घुल जाता है।

सुहागा तिब्बत, लद्दाख और कश्मीर में बहुत मिलता है। korba

## परिचय
सुहागा एक क्रिस्टलीय ठोस पदार्थ है जो अनेक निक्षेपों, विशेषत: तिब्बत, कैलिफोर्निया, पेरू, कनाडा, अर्जेंटिना, चिली, टर्की, इटली और रूस में साधारणतया टिंकल (Tincal) (Na2B4O7·10H2O) के रूप में में पाया जाता है। इसके खनिज रेसोराइट (Rasorite) (Na2B4O7·4H2O) और कोलेमैनाइट (Colemanite, Ca2 B6 O11 5H2O) भी पाए जाते हैं।

सुहागे के सामान्य क्रिस्टलीय रूप का सूत्र (Na2B4O7·10H2O) है जो सामान्य ताप पर सुहागे के विलयन से क्रिस्टल के रूप में प्राप्त होता है। ६० सें. से ऊपर गरम करने से यह अष्टफलकीय पेंटाहाइड्रेट (octahedral pentahydrate) (जौहरी के सुहागे) में परिणत हो जाता है। इसका जलीय विलयन क्षारीय होता है। हाइड्रोजन पेराक्साइड के उपचार से यह 'परबोरेट' (Na Bo3. 4H2O) बनता है जिसका उपयोग विरंजक या आक्सीकारक के रूप में होता है। गरम करने से इसका कुछ जल निकल जाता है जिससे यह स्वच्छ काँच सा पदार्थ बन जाता है। पिघला हुआ सुहागा धातुओं के अनेक आक्साइडों से मिलकर बोरन काँच बनाता है जिसके विशिष्ट रंग होते हैं। इनका उपयोग रसायन विश्लेषण में होता है।

## उपयोग
सुहागा बहुत उपयोगी पदार्थ है। यह बहुत से डिटर्जेंट, सौन्दर्य प्रसाधनों आदि में प्रयुक्त होता है। जैवरसायन में यह बफर विलयन बनाने के काम आता है। यह अग्निरोधी के रूप में, फफूँदनाशी के रूप में, कीटनाशक के रूप में और धातुकर्म में फ्लक्स (flux) के रूप में, व्यंजनों में रंजक के रूप में, तथा टांकण के अन्य यौगिकों के निर्माण के लिये प्रयोग किया जाता है। 

यह छींट छापने, सोना गलाने तथा ओषधि के काम में आता है। इसे घाव पर छिड़कने से घाव भर जाता है। मीना इसी का किया जाता है और चीनी के बर्तनों पर इसी से चमक दी जाती है। वैद्यक के अनुसार यह कटु, उष्ण तथा कफ, विष, खाँसी और श्वास को हरनेवाला है।

सुहागा का उपयोग धातुक्रम में आक्साइड धातु मलों के निकालने, धातुओं पर टाँका देने या संधान में, धातुओं के पहचानने, पानी के मृदु बनाने और रंगीन चमकीले ग्लेज तैयार करने में होता है। काँच और लोहे के पात्रों पर इसका इनेमल भी चढ़ाया जाता है। इससे महत्व का, औषधियों में उपयुक्त होने वाला कीटाणुनाशक बोरिक अम्ल प्राप्त होता है। उर्वरक के रूप में भी सुहागे का उपयोग अब होने लगा है यद्यपि अधिक मात्रा में इसका उपयोग कुछ फसलों के लिए विषैला भी हो सकता है।

## इन्हें भी देखें
*सुहागा-मनका परीक्षण (बोरैक्स बीड टेस्ट)

## बाहरी कड़ियाँ
* सुहागा : असरकारक औषधि
* International Chemical Safety Card 0567
* International Chemical Safety Card 1229 (fused borax)
* National Pollutant Inventory - Boron and compounds
* NIOSH Pocket Guide to Chemical Hazards
* Sodium Borate in sefsc.noaa.gov
*sone pe suhaga

श्रेणी:टांकण के यौगिक
श्रेणी:गृहोपयोगी रसायन
श्रेणी:बोरेट
प्रमुख बंगालियों की सूची

प्रमुख बाग्लाभाषी व्यक्तियों की सूची
## शैक्षिक
* सैयद मोदास्सीर अली, नेत्ररोग विशेषज्ञ
* आंद्रे बेटैल्ले, समाजशास्त्री
* कौशिक बसु, अर्थशास्त्री
* सत्येंद्रनाथ बोस, भौतिकशास्त्री
* सुगाता बोस, इतिहासकार
* दीपेश चक्रवर्ती, इतिहासकार
* गायात्री चक्रवर्ती स्पीवक, समालोचक
* पार्था चटर्जी, राजनीतिक वैज्ञानिक
* सुनीति कुमार चटर्जी, शिक्षाविद्
* अब्दुस सुत्तार खान, औषधि विशेषज्ञ
* आशीष नंदी, राजनीतिक मनोविश्लेषक
* अमल कुमार राय चौधरी, भौतिकशास्त्री
* सुमित सरकार, इतिहासकार
* अमर्त्य सेन, अर्थशास्त्री और नोबेल पुरस्कार विजेता
* अशोक सेन, भौतिकशास्त्री
* सुकुमार सेन, भाषाविद्

## अभिनेता और अभिनेत्रियां
* अभिषेक बच्चनबॉलीवुड अभिनेता, अमिताभ बच्चन और जया बच्चन के पुत्र, ऐश्वर्या राय के पति
* जया भादुड़ी बॉलीवुड अभिनेत्री और अमिताभ बच्चन की पत्नी
* विक्टर बनर्जीबंगाली सिनेमा एवं बॉलीवुड अभिनेता
* बिपासा बसुबॉलीवुड अभिनेत्री

## इन्हें भी देखें

* List of Bangladeshis
* List of people from West Bengal

*
ब्रंजविक

**ब्रंज़विक** (Brunswick) स्थिति : 52 डिग्री 16 मिनट उ. अ. तथा 10 डिग्री 31 मिनट पू. दे.। यह पश्चिमी जर्मनी के लोअर सैक्सनी भाग में ओकर नदी के किनारे स्थित एक नगर है। पहले यह इसी नाम के प्रांत की राजधानी था। द्वितीय महायुद्ध में इसे बड़ी क्षति उठानी पड़ी थी। यह एक बड़ा औद्योगिक केंद्र है जहाँ वाद्य और विद्युत् संयंत्र बनाते हैं। इसी नाम के नगर जॉर्जिया (संयुक्त राज्य), कंबरलैंड काउंटी (इंग्लैंड) तथा ओहायो (संयुक्त राज्य) में भी हैं।

श्रेणी:जर्मनी के शहर
साम्राज्ञी गैमी

**साम्राज्ञी गैमी** (元 明天 皇, Gemmei-tennō?) (661- 29 दिसम्बर 721) जापान की उत्तराधिकार की पारम्परिक व्यवस्था के अनुसार, जापान की 43 वीं शाही शासक थी। कभी कभी साम्राज्ञी गैमी को साम्राज्ञी गैम्नयो के नाम से भी जाना जाता है। गुलदाउदी सिंहासन (क्रिसनथेमम सिंहासन) पर बैठने वाली वो पांचवीं महिला थी। साम्राज्ञी गैमी का शासनकाल 707 ई से लेकर 715 ई तक फैला था।

## सन्दर्भ
एबीवर्ड

**एबीवर्ड** (AbiWord) एक नि:शुल्क एवं मुक्तस्रोत शब्द संसाधक है।

## बाहरी कड़ियाँ
* AbiSource.com, official website.
** AbiSource.com Mirror Site.
** List of AbiWord translations (both complete and incomplete)
** Free Abiword converter
* Andrew Leonard: Abiword Up. *Salon.com*, November 15, 2002. History of the project and comparison with closed source development.
* AbiWord vs. MS Word *Flexbeta.net*, September 1, 2004.
* Comparison between OOo Writer, AbiWord, and KWord *[[newsforge.com]]*, August 23, 2005.
* Interview with Development team after 2.6 release
* AbiWord: A Small, Swift Word Processor 

श्रेणी:शब्द संसाधक
श्रेणी:मुक्तस्रोत सॉफ्टवेयर
ब्रांडी

300px|right|thumb|कोन्येक ब्रांडी (cognac brandy)
**ब्रांडी** (Brandy) एक मद्य है जो सामान्यत: फलों के किण्वित रसों का आसवन करके से प्राप्त किया जाता है। इसमें 35 से 60% तक अल्कोहल होता है। इसे प्रायः रात्रि के भोजन के बाद ग्रहण किया जाता है। 

## परिचय
यदि किसी अन्य फल का उल्लेख न हो, तो ब्रांडी का आशय अंगूर के रस से प्राप्त आसुत से होता है। ब्रांडी में उस फलविशेष की विशेषताएँ, जिसके रस से वह तैयार की गई हो, बहुत कुछ विद्यमान रहती हैं, परंतु आसवन की क्रिया में सुवास (flavour) नष्ट हो जाती हैं। किसी अन्य फल के किण्वित रस से प्राप्त आसुत में ब्रांडी के साथ उस फलविशेष का नाम जोड़ दिया जाता है, जैसे 'सेब की ब्रांडी' (apple brandy), 'अखरोट की ब्रांडी' (apricot brandy) आदि। इसके अतिरिक्त कभी कभी भौगोलिक क्षेत्र से प्राप्त अंगूर के आधार पर भी ब्रांडी का नाम रखा जाता है, जैसे फ्रांस के प्रांतविशेष में उत्पन्न होनेवाली अंगूर से प्राप्त ब्रांडी, 'कोन्येक ब्रांडी' (cognac brandy) के नाम से प्रसिद्ध है। ब्रांडी में ऐल्कोहल की मात्रा आयतन के अनुसार 85% से कम होती है।

आसुत मदिरा में अंगूर की ब्रांडी, अथवा केवल ब्रांडी, संभवत: प्राचीनतम है। आदिकाल में अंगूर के किण्वित रस का प्रयोग ऐल्कोहॉलीय मदिरा के रूप में होता था, परंतु दसवीं या ग्यारहवीं शताब्दी में आसवन के द्वारा इससे जीवन-जल (water of life) की प्राप्ति हुई, जो ब्रांडी के वांछनीय गुणों का आधार बना। ब्रांडी की उत्पत्ति फ्रांस में मानी जाती है, परंतु आजकल प्रत्येक देश में, जहाँ अंगूर उत्पन्न होता है, ब्रांडी बनाई जाती है। संसार की सर्वाधिक प्रसिद्ध ब्रांडी फ्रांस के शारांत (Charente) तथा हौटे शारांत (Haute charente) नामक दो प्रांतों से प्राप्त होती है। इन क्षेत्रों से उत्पन्न ब्रांडी के लिए कोन्येक ब्रांडी शब्द सुरक्षित रखा गया है। कोन्येक नगर शारांत प्रांत की राजधानी है। फ्रांस के इस क्षेत्र की जलवायु खाने योग्य अंगूर के उत्पादन के लिए अनुरूप नहीं है, क्योंकि इस क्षेत्र में जिस किस्म का अंगूर उपजता है उसमें अम्ल की मात्रा अधिक रहती है, जिससे अंगूर बहुत खट्टा होता है। अंगूर का यह अम्ल किण्वन की क्रिया में एक विशेष प्रकार के तीव्र सुवासित एस्टर को उत्पन्न करता है। आसवन से यह एस्टर भी आसुत में आ जाता है और प्राप्त ब्रांडी इस एस्टर से सुवासित होती है, जो कोन्येक ब्रांडी की विशेषता है।

ब्रांडी का आसवन घट भभकों (pot still) में दो या तीन क्रमबद्ध आसवन में होता है। अच्छी आसुत ब्रांडी को ओक वृक्षों की लकड़ी से बने पीपों में रखा जाता है। नए पीपों का प्रयोग ताजी आसुत ब्रांडी के लिए किया जाता है तथा नए पीपों में रखी गई ब्रांडी का पुन: आसवन करके, पुराने पीपों में रखा जाता है। इस प्रकार के पीपों में कई वर्ष तक रखने के बाद अच्छी ब्रांडी प्राप्त होती है।

अन्य फलों के रस से प्राप्त ब्रांडी में उन फलों का विशेष महत्व है जो पर्वतों पर अथवा ऊँचाई के स्थानों पर उपजते हैं तथा जिनमें तीव्र सुबास होती है। इस प्रकार की ब्रांडी में स्विट्सरलैंड तथा जर्मनी के ब्लैक फॉरेस्ट क्षेत्र से प्राप्त चेरी-ब्रांडी (cheery-brandy) कर्शवासेर (kirschwasser) के नाम से तथा यूगोस्लाविया की बादाम ब्रांडी (prune brandy) स्लिवोविक्स (slivovicks) नाम से प्रसिद्ध है। परिणाम में ब्रांडी का उत्पादन संसार में मदिरा उत्पादन में दूसरे स्थान पर आता है। ह्विस्की को छोड़कर अन्य ऐल्कोहॉलीय पेय में इसका उत्पादन सर्वाधिक है तथा यह लोकप्रिय पेय मदिरा के रूप में ही नहीं वरन् जीवनजल के रूप में घायल तथा बीमारों की रक्षा में भी प्रयुक्त होता है।

## बाहरी कड़ियाँ

श्रेणी:पेय
श्रेणी:मादक पेय
अमेरिका का स्वतंत्रता दिवस

स्वतंत्रता दिवस (बोलचाल की भाषा में चौथा जुलाई) संयुक्त राज्य अमेरिका में स्वतंत्रता की घोषणा के उपलक्ष्य में एक संघीय अवकाश है, जिसे 4 जुलाई, 1776 को संयुक्त राज्य अमेरिका की स्थापना के लिए द्वितीय महाद्वीपीय कांग्रेस द्वारा अनुमोदित किया गया था। paris ki sandhi 1783 m swatrantra ghoshit ho jata h 

द्वितीय महाद्वीपीय कांग्रेस के संस्थापक पिता प्रतिनिधियों ने घोषणा की कि तेरह उपनिवेश अब ब्रिटेन के राजा, किंग जॉर्ज III के अधीन (और अधीनस्थ) नहीं थे, और अब एकजुट, स्वतंत्र और स्वतंत्र राज्य थे। कांग्रेस ने स्वतंत्रता को मंजूरी देने के लिए मतदान किया 2 जुलाई को ली प्रस्ताव पारित किया और दो दिन बाद 4 जुलाई को स्वतंत्रता की घोषणा को अपनाया।

स्वतंत्रता दिवस आमतौर पर आतिशबाजी, परेड, बारबेक्यू, कार्निवल, मेले, पिकनिक, संगीत कार्यक्रम, बेसबॉल खेल, पारिवारिक पुनर्मिलन, राजनीतिक भाषण और समारोहों के साथ जुड़ा होता है, इसके अलावा इतिहास, सरकार और परंपराओं का जश्न मनाने वाले कई अन्य सार्वजनिक और निजी कार्यक्रम भी होते हैं। संयुक्त राज्य। स्वतंत्रता दिवस संयुक्त राज्य अमेरिका का राष्ट्रीय दिवस है।

श्रेणी:अमेरिका
श्रेणी:राष्ट्रीय त्यौहार
बैरामजी जीजाभाई

right|thumb|300px|मुम्बई के चरनी रोड पर स्थित बैरामजी जीजाभाई संस्थान
**बैरामजी जीजाभाई** (1822 - 1890) भारत के एक धनी व्यवसायी एवं जनसेवी व्यक्ति थे जिन्होने मुम्बई में अनेक शैक्षिक संस्थान स्थापित किया।

जीजाभाई परिवार के संस्थापक, जो जनसेवा तथा विश्वप्रेम के लिए प्रसिद्ध थे, सूरत जिले के इलाव गाँव से सन् 1729 में बंबई आए थे। आपकी सबसे प्रसिद्ध संतति बैरामजी जीजाभाई थे। बैंकों, रेलवे संस्थाओं और रूई के स्पिनिंग और वीविंग मिल के डाइरेक्टर होने के साथ ही आप बंबई प्रांत के वाणिज्य जीवन के प्रधान प्रेरक थे।

उन दिनों न्यायाधीशों की बेंच ही म्युनिसपल सरकार की देखरेख और और नियंत्रण के लिए उत्तरदायी थी। बैरामजी 1855 में न्यायाधीश नियुक्त हुए। 1867 में आप मुंबई विश्वविद्यालय के फेलो रूप में नियुक्त हुए और बंबई की लेजिस्लेटिव कौंसिल के अतिरिक्त सदस्य बनाए गए। यहाँ आपने जनता की रुचि के अनुकूल पथप्रदर्शक के रूप में सम्मान प्राप्त किया। उस समय जो बिल विचार विमर्श के लिए आए उनमें एक था अन्नों पर नगरकर लगाना। बैरामजी ने उसक घोर विरोध किया और जनता की भावनाओं को उत्साहपूर्वक सबके सम्मुख पेश किया। उनका कहना था कि यदि अतिरिक्त रेवन्यू लगाने की आवश्यकता ही है तो स्पिरिट तथा उत्तेजक पेय पदार्थों कर लगाया जाए बनिस्पत इसके कि आधा पेट भोजन मात्र करनेवाली जनसंख्या के भोजन पर लगाया जाए।

वाणिज्य और राजनीतिक जीवन से संबंधित उनके कार्य और प्रयास जैसे ध्यान देने योग्य हैं वैसे ही बैरामजी के अनेक उपकार तथा दान दक्षिणाएँ भी महत्वपूर्ण हैं। आपकी आर्थिक सहायताओं और दानों में सबसे महत्वपूर्ण है, गरीब पारसी बच्चों की नि:शुल्क शिक्षा के लिए एक संस्था की स्थापना हेतु 3,50,000 के मूल्य के सरकारी कागजों का दान। आप से पर्याप्त में दान प्राप्त करनेवाले जातीय पक्षपात रहित संस्थाओं में प्रमुख हैं अहमदाबाद और पूना का सरकारी मेडिकल स्कूल, थाना का हाईस्कूल और भिवण्डी का ऐंग्लोवर्नाक्यूलर स्कूल। बंबई का नेटिव जेनरल पुस्तकालय, अलेक्जांडरा नेटिव गर्ल्स इंग्लिश इंस्टीट्यूशन और विक्टोरिया व एडवर्ड म्यूजियम तथा पिंजरापोल आपकी उदारता व अनुग्रह के भागी थे।

श्रेणी:न्यायधीश
गुरुदास बनर्जी

**गुरुदास बैनर्जी** (26 जुलाई 1844 - 2 दिसम्बर 1918) भारत के प्रमुख शिक्षाशास्त्री एवं न्यायधीश थे।

## परिचय
गुरुदास बैनर्जी का जन्म 26 जनवरी 1844 को कलकत्ता में हुआ। आपकी शिक्षा कलकत्ता के हेयर स्कूल, प्रेसीडेंसी कालेज और कलकत्ता विश्वविद्यालय में हुई। गणित विषय में एम. ए. (1864 में) और बी. एल. (1865 में) परीक्षाएँ पास कीं। एम. ए. परीक्षा में स्वर्णपदक भी प्राप्त किया। पहले आप बहरामपुर कालेज में कानून विषय के प्राध्यापक हुए किन्तु 1872 से कलकत्ता हाईकोर्ट में वकालत करने लगे। 1876 में कानून विषय में डाक्टरेट की उपाधि अर्जित की। 1878 में आप कलकत्ता विश्वविद्यालय में "टैगोर ला प्रोफेसर" नियुक्त हुए और इस रूप में आपने "हिंदू विवाह कानून और स्त्रीधन" विषय पर व्याख्यान दिए। आप 1879 में कलकत्ता विश्वविद्यालय के "फेलो" चुने गए और 1887 में बंगाल लेजिस्लेटिव कौंसिल के सदस्य बनाए गए। 1888 में आप कलकत्ता हाईकोर्ट के जज नियुक्त हुए। 1890-1893 तक आप कोलकाता विश्वविद्यालय के वाइस चांसलर रहे। सन् 1902 में "इंडियन यूनिवर्सिटीज़ कमीशन" के सदस्य बनाए गए। सन् 1904 में आपने सरकारी नौकरी से अवकाश ग्रहण किया और उसी वर्ष आपको नाइटहुड ("सर") की उपाधि प्रदान की गई। आपने "ए फ्यू थाट्स आन एजूकेशन" नामक ग्रंथ की रचना की।

श्रेणी:शिक्षाशास्त्री
बर्नूली संख्या

# 
* ******भिन्नों की एक श्रेणी को **बर्नौली संख्याएँ** (Bernoulli number) दिया जाता है, जैसे 1/6, 1/30, 1/42, 1/30, 5/66.....आदि। जेकब बर्नौली (Jacob Bernoulli) ने इस श्रेणी का प्रतिपादन किया था तथा उन्होंने इसका उपयोग प्रथम (x) पूर्णांकों के (n) घातों का योग निकालने के लिए किया। इन्हें *B*0, *B*1, *B*2, *B*3  आदि से निरूपित किया जाता है।

संख्या सिद्धान्त से इन संख्याओं का निकट सम्बन्ध है। इस संख्याओं का उपयोग संख्याओं के सिद्धांत, अंतरकलन तथा निश्चित समाकलों के सिद्धांत से संबंधित गणितीय निर्धारणों में किया जाता है। tan x तथा tanh x के टेलर श्रेणी प्रसार में ये संख्याएँ आतीं हैं।

## प्राकृतिक संख्याओं के m घात का योग

:S_m(n) = \sum_{k=1}^n k^m = 1^m + 2^m + \cdots + n^m. 

: S_m(n) = \frac{1}{m + 1} \sum_{k=0}^m \binom{m + 1}{k} B^+_k n^{m + 1 - k},
जहाँ  द्विपद गुणांक हैं।

उदाहरण,

: 1 + 2 + \cdots + n = \frac{1}{2} \left(B_0 n^2 + 2 B^+_1 n^1\right) = \tfrac12 \left(n^2 + n\right) = \frac{n(n-1)}2

: 1^2 + 2^2 + \cdots + n^2 = \frac{1}{3} \left(B_0 n^3 + 3 B^+_1 n^2 + 3 B_2 n^1\right) = \tfrac13 \left(n^3 + \tfrac32 n^2 + \tfrac12 n\right) = \frac{n(n-1)(2n-1)}6

: 1^3 + 2^3 + \cdots + n^3 = \frac{n^2(n-1)^2}4 = (\frac{n(n-1)}2)^2 

आर्यभट ने अपने आर्यभटीय के निम्नलिखित श्लोक के प्रथम भाग में प्राकृतिक संख्याओं के वर्गों के योग का तथा तथा द्वितीय भाग में घनों के योग का सूत्र दिया है।
: *स-एक-स-गच्छ-पदानाम् क्रमात् त्रि-संवर्गितस्य षष्ठस् अंशस्। 
: *वर्ग-चिति-घनस् सस् भवेत् चिति-वर्गस् घन-चिति-घनस् च ॥

: * (अंग्रेजी अनुवाद) : The sixth part of the product of three quantities consisting of the number of terms, the number of terms plus one, and twice the number of terms plus one is the sum of the squares. The square of the sum of the (original) series is the sum of the cubes. (Katz, 217)

==सन्दर्भ==


==इन्हें भी देखें==

== बाहरी कड़ियाँ ==
* *The first 498 Bernoulli Numbers'' from Project Gutenberg
* The first 10,000 Bernoulli numbers
* A multimodular algorithm for computing Bernoulli numbers
* The Bernoulli Number Page
* Bernoulli number programs at LiteratePrograms
* 
* The Computation of Irregular Primes
* Bernoullinumbers in context of Pascal-(Binomial)matrix german version
* summing of like powers in context with Pascal-/Bernoulli-matrix
* Some special properties, sums of Bernoulli-and related numbers

श्रेणी:संख्या सिद्धान्त